
Par atklātu konkursu “Mēbeļu un aprīkojuma piegāde Vānes pagasta pirmskolas izglītības iestādei “Zemīte”” (iepirkuma identifikācijas Nr. TNP 2026/66)
     
	Atklāta konkursa “Mēbeļu un aprīkojuma piegāde Vānes pagasta pirmskolas izglītības iestādei “Zemīte”” (iepirkuma identifikācijas Nr. TNP 2026/66) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka 2026. gada 5. augustā ir saņēmusi ieinteresētā piegādātāja jautājumu elektroniskā vēstulē par Konkursu un sniedz atbildes uz uzdoto jautājumu:

Jautājums:
Lūgums sniegt skaidrojumu par izsludinātā iepirkuma tehniskās specifikācijas prasībām. 

Telpa-guļamistaba. 

1.poz. Veļas glabāšanas skapis 
izmēri 
Augstums:2100 mm 
Platums: 600 mm 
Dziļums: 600 mm 

Komplektācija: 
3 izvelkami uzglabāšanas grozi no metāla 
4 plauktu vietas 
drēbju nodalījums. 

Skapim ar platumu 60cm prasītie grozi un plaukti jau būtu pilna skapja komplektācija. 

Ko esat domājuši ar vārdiem-drēbju nodalījums?.

Atbilde: 
Komisija skaidro, ka tehniskajā specifikācijā telpā – guļamistaba 1.pozīcijā "Veļas glabāšanas skapis" ar prasību "drēbju nodalījums" ir domātas tās pašas 4 plauktu vietas, kas paredzētas gultas veļas un citu tekstilizstrādājumu glabāšanai. Atsevišķs papildu nodalījums vai cita konstrukcijas daļa papildus tehniskajā specifikācijā norādītajām 4 plauktu vietām un 3 izvelkamiem uzglabāšanas groziem no metāla nav paredzēta.

